Temeljem članka 26., 43. i 181. Statuta OŠ Dragutina Lermana, Brestovac, a nakon održane rasprave na sjednici Učiteljskog vijeća od \_24. ožujka\_\_ 2015., Vijeća roditelja od \_15 travnja\_\_ 2015. g. i Vijeća učenika od \_\_15. travnja\_\_\_ 2015.g,, Školski odbor na svojoj \_\_\_21.\_\_ sjednici održanoj dana \_\_14. svibnja\_\_\_\_\_\_ 2015. godine donio je

**P R A V I L N I K**

**o kućnom redu**

**I. OPĆE ODREDBE**

Članak 1.

Ovim Pravilnikom uređuje se kućni red osnovne škole Dragutina Lermana, Brestovac (u daljnjem tekstu:Škola).

Članak 2.

Odredbe ovog Pravilnika odnose se na sve osobe za vrijeme njihova boravka u Školi.

Članak 3.

S odredbama ovog Pravilnika razrednici su dužni upoznati učenike i njihove roditelje. Jedan primjerak Pravilnika ističe se na vidljivom mjestu.

**II. BORAVAK U PROSTORU ŠKOLE**

Članak 4.

Učenici, radnici Škole, te druge osobe mogu boraviti u prostoru Škole samo tijekom radnog vremena Škole.

Članak 5.

U prostoru Škole zabranjeno je:

* nošenje oružja,
* pušenje,
* pisanje po zidovima i inventaru Škole,
* bacanje papira, žvakačih guma i slično izvan koševa za otpatke,
* unošenje i konzumiranje alkoholnih pića i narkotičkih sredstava,
* unošenje sredstava, opreme i uređaja koji mogu izazvati požar ili eksploziju,
* igranje igara na sreću i sve vrste kartanja,
* unošenje tiskovina nepočudnog sadržaja.

Učenici ne smiju bez odobrenja ravnatelja dovoditi u Školu strane osobe.

Svim osobama zabranjeno je dovoditi životinje u prostorije i okoliš Škole.

Članak 6.

Dužnost je radnika, učenika i drugih osoba koje borave u Školi, skrbiti se o imovini Škole prema načelu dobrog gospodara.

Članak 7.

Radnici Škole moraju se racionalno koristiti sredstvima Škole koja su im stavljena na raspolaganje.

Svaki uočeni kvar na instalacijama električne struje, plina ili vodovoda, grijanja ili drugi kvar radnici i učenici obvezni su prijaviti dežurnom učitelju ili tajniku Škole.

Članak 8.

Radnici i učenici Škole dužni su se kulturno odnositi prema roditeljima i drugim osobama koje borave u Školi.

Članak 9.

Nakon isteka radnog vremena radnici su dužni uredno pospremiti radne materijale, zatvoriti prozore, isključiti električne aparate i zaključati radne prostorije.

**III. RADNO VRIJEME**

Članak 10.

Radno vrijeme Škole je od 7:00 do 15:00 sati. Školska sportska dvorana je otvorena od 7:30 do 22:00 sata.

Članak 11.

Radnici su dužni dolaziti i odlaziti s posla prema rasporedu radnog vremena.

Način evidencije nazočnosti na radu određuje Pravilnik o evidenciji radnog vremena i ravnatelj.

Članak 12.

Roditelji mogu razgovarati s učiteljem Škole u dane primanja roditelja ili u vrijeme koje odredi razrednik odnosno predmetni učitelj.

Članak 13.

Materijali se mogu unositi i iznositi za vrijeme radnog vremena, a izvan radnog vremena samo uz odobrenje ravnatelja.

**IV. UČENICI**

Članak 14.

Učenici mogu boraviti u Školi u vrijeme koje je određeno za nastavu i ostale oblike odgojno-obrazovnog rada.

Učenici su dužni doći u Školu najkasnije 10 minuta prije početka nastave, a napustiti Školu najkasnije 15 minuta nakon završetka školskih obveza.

Članak 15.

Učenik je dužan:

* kulturno se ponašati za vrijeme boravka u Školi i izvan nje,
* održavati čistim i urednim prostore Škole,
* dolaziti uredan u Školu,
* nakon dolaska u Školu odjevne predmete i osobne stvari odložiti na mjesto određeno za tu namjenu,
* mirno ući u učionicu najmanje 5 minuta prije početka nastave i pripremiti se za rad,
* prigodom ulaska učitelja ili ravnatelja ustati ako učitelj ne odredi drugačije i uz dopuštenje učitelja sjesti,
* u slučaju kašnjenja javiti se dežurnom učitelju,
* uljudno se odnositi prema učiteljima i drugim radnicima Škole.

Članak 16.

 Na znak za početak nastave učenici su obvezni biti na svojim mjestima i pripremiti pribor za rad.

Svaki učenik ima svoje mjesto rada, koje može promijeniti samo uz dopuštenje razrednika.

U kabinet učenici ulaze zajedno s učiteljem.

Članak 17.

Učenici koji su zakasnili na nastavu trebaju tiho ući u učionicu i ispričati se učitelju.

Članak 18.

Tijekom nastave učenici ne smiju razgovarati, šaptati, dovikivati se , prepirati se i šetati po razredu.

Učenik koji želi nešto pitati ili priopćiti, treba svoju namjeru pokazati dizanjem ruku.

Učenik kojega učitelj prozove dužan je ustati.

Članak 19.

Učitelj ne smije za vrijeme nastave slati učenika izvan prostora Škole ili ga kažnjavati udaljavanjem iz učionice.

Članak 20.

Na nastavi učenik ne smije koristiti mobitel, walkman i druge slične aparate.

Članak 21.

Učenici ne smiju bez dopuštenja ulaziti u zbornicu i ured ravnatelja.

Ako trebaju učitelja, s njim mogu razgovarati u hodniku ili u prikladnoj prostoriji.

Članak 22.

Učenici imaju pravo na veliki odmor i male odmore između nastavnih sati. Za vrijeme malih odmora učenici ne smiju napuštati zgradu, a za vrijeme velikog odmora mogu boraviti u okolišu Škole.

Članak 23.

Kod napuštanja učionice učenici moraju ponijeti svoje stvari. Škola nije odgovorna za nestanak stvari i novca učenika za vrijeme njihova boravka u Školi.

Članak 24.

U razrednom odjelu tjedno se određuju dva redara, koji:

* dolaze 15 minuta prije početka nastave, pregledaju učionicu i o uočenim nepravilnostima ili oštečenjima izvješćuju dežurnog učitelja,
* pripremaju učionicu za nastavu, brišu ploču i donose prema potrebi nastavna sredstva i pomagala,
* izvješčuju dežurnog učitelja o nenazočnosti učitelja na nastavi,
* prijavljuju učiteljima početkom svakog nastavnog sata nenazočne učenike,
* izvješčuju učitelja o nađenim predmetima, a predmete (knjige, bilježnice, olovke, odjeću, nakit i dr.) odnose u tajništvo,
* nakon završetka nastave posljednji napuštaju učionicu uz prethodnu provjeru ispravnosti učionice, oštećenja zidova, klupa, stolaca i ostalog inventara, te o uočenim oštećenjima izvješćuju deđurnog učitelja ili tajnika.

Članak 25.

Za vrijeme odmora jedan od redara obvezno mora biti u učionici i održavati red. Svakog učenika koji se ne pridržava reda, redar je ovlašten prijaviti dežurnom učitelju.

Članak 26.

Redare iz članka 24. ovog Pravilnika određuje razrednik prema abecednom redu.

Članak 27.

Knjige posuđene u školskoj knjižnici učenik je dužan čuvati i neoštećene pravodobno vratiti.

Članak 28.

Učenici su odgovorni za štetu koji učine na imovini Škole prema općim propisima obveznog prava.

**V. DEŽURSTVA**

Članak 29.

U Školi za vrijeme dežurstva dežuraju učitelji i spremačice. Raspored i obveze dežurnih učitelja i spremačica određuje ravnatelj.

Raspored dežurstava objavljuje se na oglasnoj ploči.

Članak 30.

Mjesto i trajanje dežurstava određuje ravnatelj.

Članak 31.

Dežurna spremačica:

* odobrava ulazak u Školu roditeljima, skrbnicima i drugim osobama i o tome vodi evidenciju
* daju potrebne obavijesti građanima.

Članak 32.

Dežurna spremačica vodi knjigu dežurstva. U knjigu dežurstva upisuju se podaci koje odredi ravnatelj.

**VI. KRŠENJE KUĆNOG REDA**

Članak 33.

Postupanje prema odredbama ovog Pravilnika sastavni je dio radnih obveza radnika i učenika Škole.

Radnik koji postupi suprotno ovim odredbama, odgovoran je za težu povredu radne obveze.

Učenik koji postupi suprotno odredbama ovog Pravilnika, odgovoran je prema općim aktima Škole.

Osoba koja za vrijeme boravka u Školi krši unutarnji red, dežurni učitelj i dežurna spremačica udaljiti će iz prostora Škole.

**VII. PRIJELAZNE I ZAVRŠNE ODREDBE**

Članak 34.

Ovaj Pravilnik stupa na snagu osam dana nakon objave na oglasnoj ploči Škole.

članak 35.

Stupanjem na snagu ovog Pravilnika prestaje važiti Pravilnik o kućnom redu usvojen na 30. sjednici Školskog odbora održanoj dana 18. veljače 2013. godine (KLASA:003-05/12-01/01, URBROJ: 2177-30-01-13-01, od 28. veljače 2013. g.)

Predsjednik Školskog odbora:

 Albinko Bagarić, prof.

Ovaj Pravilnik objavljen je na oglasnoj ploči Škole dana \_\_15. svibnja\_\_\_\_ 2015. gosine, a stupio je na snagu dana \_\_\_22. svibnja\_\_\_\_\_\_ 2015. godine.

 R a v n a t e l j :

Ante Majnarić, prof.

KLASA: 003-05/15-01/05

URBROJ: 2177-30-01-15-01